सूरतगढ़-श्रीविजयनगर की फर्मों ने 30.2 लाख रुपए किए सरेंडर
श्रीगंगानगर| नोटबंदीके दौरान बैंकों में बड़ी मात्रा में नकदी जमा कराने के मामले में श्रीविजयनगर की फर्म भी आयकर विभाग को 20 लाख से अधिक रुपए बैंक में जमा कराने के संबंध में कोई ठोस सबूत नहीं दे पाई। फर्म ने पीएम गरीब कल्याण योजना में 20 लाख 20 हजार रुपए सरेंडर कर दिए। वहीं, सूरतगढ़ की भी एक फर्म ने सर्वे कार्रवाई के बाद 10 लाख रुपए पीएम गरीब कल्याण योजना में समर्पित किए हैं। संयुक्त आयकर आयुक्त एचएस ढिल्लो ने बताया कि विभाग के पास और भी लोगों की सूची है जिन्होंने नोटबंदी के दौरान बैंकों में बड़ा ट्रांजेक्शन किया। उन्होंने बताया कि विभाग द्वारा गत 3 दिनों में केसरीसिंहपुर, श्रीविजयनगर सूरतगढ़ में कुल तीन फर्मों पर सर्वे कार्रवाई की। तीनों फर्मों ने कुल 48 लाख 20 हजार रुपए प्रधानमंत्री गरीब कल्याण योजना में समर्पित किए हैं।
hin_Deva hin_Deva